Ultrasound of the upper abdomenResult:- The liver is normal in size and diffuse increased echogenicity without focal lesion.- The portal and hepatic veins are patent. No IHD dilatation is seen.-The gallbladder, pancreas, spleen and both kidneys appear within normal limit. No ascites or lymphadenopathy is notedImpression- Fatty liverถ้าในกรณีที่เป็นพาหะไวรัสตับอักเสบบี ด้วย ถือว่าอันตรายมั้ยคะขอบค่ะ
สวัสดีค่ะ งาน,ผลอัลตราซาวด์ช่องท้องส่วนบน- ตับมีขนาดปกติ แต่พบค่าคลื่นความถี่ในตับสูงกว่าปกติแบบทั่วๆ โดยไม่พบก้อนชัดเจน- หลอดเลือดใหญ่ของตับปกติดี ท่อน้ำดีไม่มีการขยายตัว- ถุงน้ำดี ตับอ่อน ม้าม ไตทั้ง 2 ข้าง ปกติดี ไม่มีน้ำในช่องท้อง ไม่มีต่อมน้ำเหลืองในช่องท้องโตสรุปผล มีภาวะไขมันพอกตับซึ่งภาวะไขมันพอกตับ แบ่งออกเป็น- ภาวะไขมันพอกตับจากการดื่มแอลกอฮอล์ เกิดจากการดื่มแอลกอฮอล์ในปริมาณที่มากเกินไป- ภาวะไขมันพอกตับที่ไม่ได้เกิดจากการดื่มแอลกอฮอล์ เกิดขึ้นจากความผิดปกติของระบบเผาผลาญ เช่น มีโรคอ้วน โรคเบาหวาน ไขมันในเลือดสูง เป็นต้น หรือเกิดจากการอดอาหาร การลดน้ำหนักมากกว่า 1 กิโลกรัมต่อสัปดาห์ การให้สารอาหารทางหลอดเลือดดำ ความผิดปกติของลำไส้ในการดูดซึมสารอาหาร มีโรคไวรัสตับอักเสบบีและซี หรือการติดเชื้อเอชไอวี (HIV) ผลข้างเคียงจากการใช้ยาบางอย่าง เป็นต้นดังนั้น หากเป็นพาหะไวรัสตับอักเสบชนิดบีอยู่ ก็อาจเป็นสาเหตุของการเกิดไขมันพอกตับได้ ดังนั้น ก็ควรดูแลรักษาไวรัสตับอักเสบบีที่เป็นอยู่ โดยควรไปพบอายุรแพทย์เพื่อประเมินความรุนแรงของอาการ หากมีข้อบ่งชี้ในการรักษาด้วย ก็ต้องรักษาค่ะ ในขณะนี้ ไม่สามารถบอกได้ว่าอันตรายหรือไม่ ต้องตรวจเพิ่มเติมอีกค่ะการเป็นพาหะไวรัสตับอักเสบบีนั้น หมายความว่ามีการติดเชื้อไวรัสตับอักเสบบีเรื้อรังค่ะ ไม่ได้หมายความว่าเป็นแค่พาหะ ซึ่งการดูแลต่อจากนี้ ได้แก่- การตรวจเลือดเพื่อประเมินดูภาวะของโรค ได้แก่ HBeAg, HBeAb, และ HBV DNA- ตรวจติดตามการทำงานของตับ โดยตรวจ ALT (alanine aminotranferase) ทุก 3-6 เดือน- ตรวจประเมินระยะของโรคตับ ด้วยอัลตราซาวน์ หรือวัดความยืดหยุ่นตับ ด้วยเครื่อง transient elastographyหากการตรวจติดตามเป็นระยะดังกล่าว มีความผิดปกติที่เข้าเกณฑ์การรักษา แพทย์ก็จะจ่ายยาต้านไวรัสให้ค่ะ ซึ่งยาที่ใช้รักษามีทั้งชนิดฉีดเข้าใต้ผิวหนังและยาทาน เช่น Interferon-alpha, lamivudine เป็นต้นสำหรับการดูแลตนเองทั่วไป ได้แก่ การงดเครื่องดื่มแอลกอฮอล์ทุกชนิด รวมถึงการสูบบุหรี่ พักผ่อนให้เพียงพอ ออกกำลังกายสม่ำเสมอ ไม่ซื้อยาและอาหารเสริมรับประทานเอง ลดอาหารที่มีไขมันสูง หลีกเลี่ยงอาหารที่เสี่ยงต่อการเป็นมะเร็งตับ เช่น ถั่วลิสง พริกแห้งที่อาจปนเปื้อนเชื้อรา เนื้อสัตว์ปิ้งย่างที่ไหม้เกรียม อาหารที่อาจใส่ดินประสิว เช่น ไส้กรอก เบคอน เนื้อเค็ม ปลาเค็ม ของหมักดอง แหนม อาหารสุกๆดิบๆ เช่น ปลาร้า นอกจากนี้แนะนำให้คนที่อยู่ใกล้ชิดกับไปตรวจหาเชื้อไวรัสตับอักเสบบีด้วยค่ะ